
PA_NonLegDec

ATZINUMS
Pilsoņu brīvību, tieslietu un iekšlietu komiteja aicina par jautājumu atbildīgo Budžeta kontroles komiteju rezolūcijas priekšlikumā, ko tā pieņems, iekļaut turpmāk minēto:
<RepeatBlock-Dec>
1.	norāda, ka Eiropas Datu aizsardzības uzraudzītāja (EDAU) darbības budžets 2024. gadā bija 24 329 460 EUR, proti, par 7 % vairāk salīdzinājumā ar 2023. gada galīgo budžetu; atzinīgi vērtē to, ka 2024. gadā EDAU saistību apropriāciju izpildes līmenis bija 96 %;
2.	norāda uz EDAU pieaugošo lomu saistībā ar vairākiem jauniem tiesību aktiem, tostarp Mākslīgā intelekta aktu, saskaņā ar kuru EDAU kļūst par kompetento iestādi attiecībā uz Savienības iestādēm, aģentūrām, birojiem un struktūrām, un šajā sakarībā EDAU ir deleģēti papildu uzdevumi; uzsver, ka šiem papildu pienākumiem, ko deleģējuši likumdevēji, ir vajadzīgi pietiekami resursi, lai nodrošinātu, ka EDAU var efektīvi pildīt savus pienākumus;
3.	uzsver EDAU lomu Eiropas Savienības iestāžu, struktūru, biroju un aģentūru (EUIBA) personas datu apstrādes darbību uzraudzībā; pauž bažas par laiku, kas vajadzīgs EDAU sūdzību izskatīšanai; atgādina par Eiropas Ombuda 2024. gada 7. novembra lēmumu lietā 1888/2023/TM, kurā Eiropas Ombuds konstatēja, ka seši gadi, lai EDAU pabeigtu sūdzības novērtējumu, nav saprātīgs termiņš un ka EDAU pieeja ir jāuzskata par administratīvu kļūmi; norāda, ka Ombuds ir konstatējis, ka EDAU arī nav informējis sūdzības iesniedzēju par lietas virzību;
4.	atzinīgi vērtē to, ka 2024. gadā EDAU pabeidza 77 pieņemamas sūdzību lietas, kas ir par 33 % vairāk nekā 2023. gadā; norāda, ka nav skaidrs, kad šīs sūdzības tika iesniegtas, tādēļ aicina EDAU uzlabot procedūras pārredzamību un publicēt datus par katru gadu saņemto pieņemamo sūdzību skaitu, vidējo laiku, kas vajadzīgs to izmeklēšanai un atrisināšanai, un būtiskas kavēšanās iemesliem; mudina EDAU pārdomāt savus galvenos snieguma rādītājus un nodrošināt, ka tie attiecas uz sūdzību izskatīšanu, kā arī nosaka mērķus sūdzību un izmeklēšanu izskatīšanai, līdzīgi kā to dara Eiropas Ombuds;
5.	atzinīgi vērtē EDAU darbinieku komandējumu izmaksu samazināšanos un darbinieku komandējumu skaita samazināšanos no 246 komandējumiem 2023. gadā līdz 218 komandējumiem 2024. gadā; aicina EDAU turpināt izvērtēt, vai komandējumiem iztērētie resursi tiek pienācīgi izmantoti un vai tie veicina personas datu aizsardzību EUIBA; norāda, ka 2024. gadā EDAU iesaistījās vairākos pasākumos, tostarp komerciālos pasākumos, un ka saskaņā ar EDAU uzstāšanās iesaistes politiku EDAU “parasti sagaida, ka organizatori segs ceļa un uzturēšanās izmaksas”; pauž bažas par to, ka EDAU joprojām nesniedz informāciju par organizatoru vai citu trešo personu finansēto komandējumu skaitu, tādējādi samazinot pārredzamību attiecībā uz EDAU komandējumu izdevumiem; stingri mudina EDAU uzlabot savu politiku un praksi attiecībā uz komandējumu izdevumu pārredzamību;

6.	norāda, ka 2024. gadā EDAU pabeidza vienu izmeklēšanu salīdzinājumā ar nevienu pabeigtu izmeklēšanu 2023. gadā un sniedza 25 atzinumus, kas ir mazāk nekā 54 atzinumi, kuri tika sniegti 2023. gadā, un veica trīs revīzijas, kas ir mazāk nekā piecas revīzijas 2023. gadā; mudina EDAU tā galvenajos snieguma rādītājos skaidri nošķirt faktiskās revīzijas un apmeklējumus.
</RepeatBlock-Dec>



PIELIKUMS. PIENESUMA DEKLARĀCIJA
<FootprintIntro>Saskaņā ar Reglamenta I pielikuma 8. pantu atzinuma sagatavotāja apliecina, ka savā ziņojumā ir iekļāvusi informāciju par jautājumiem, kas attiecas uz lietas priekšmetu, ko viņa, gatavojot ziņojuma projektu, ir saņēmusi no šādiem interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1], vai no šādiem trešo valstu publisko iestāžu pārstāvjiem, tostarp to diplomātiskajām pārstāvniecībām un vēstniecībām:</FootprintIntro> [1:  Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

	1. Interešu pārstāvji, uz kuriem attiecas Iestāžu nolīgums par obligātu pārredzamības reģistru

	Transparency International EU / EU transparency register: 501222919-71


Par šī saraksta sagatavošanu ir atbildīga vienīgi atzinuma sagatavotāja.

